**Generarea și gestionarea deșeurilor din construcții și demolări în România**

|  |  |
| --- | --- |
| **Instituție responsabilă** | **Agenția Națională pentru Protecția Mediului – ANPM** |
| e-mail contact | gestiune\_deseuri@anpm.ro, office@anpm.ro |
| Descrierea datelor/definirea termenilor | Datele privind generarea deșeurilor din construcții și demolări se referă la deșeurile generate de operatorii economici generatori pe toate activitățile CAEN și codurile de deșeuri care figurează la capitolul 17 din anexa Deciziei 2000/532/CE, cu modificările și completările ulterioare, clasificate în codul statistic W121 - Deșeuri minerale din construcții și demolări, raportate ca generate pe toate activitățile CAEN (Rev. 2), la care se adaugă codurile din rubrica 17 de deșeuri, clasificate în codurile statistice W061 – Deșeuri metalice feroase, W062 - Deșeuri metalice neferoase, W063 - Deșeuri metalice feroase și neferoase amestecate, W071 - Deșeuri de sticlă, W074 - Deșeuri de material plastic și W075 - Deșeuri de lemn, raportate ca generate pe secțiunea CAEN F (Rev. 2), conform prevederilor Regulamentului 2150/2002 referitor la statisticile privind deșeurile, cu modificările și completările ulterioare. Datele privind gestionarea deșeurilor din construcții și demolări se referă la tratarea finală a acestor deșeuri raportate de către administratorii stațiilor de concasare deșeuri din construcții și demolări, generatorii de deșeuri și operatorii economici reciclatori.  **Deșeurile din construcții și demolări** sunt deșeurile corespunzătoare codurilor de deșeuri care figurează la capitolul 17 din anexa Deciziei 2000/532/CE, cu modificările și completările ulterioare, exclusiv deșeurile periculoase și materialele geologice naturale în conformitate cu definiția categoriei 17 05 04, conform prevederilor art. 1, alin (4) din Decizia 2011/753/UE de stabilire a normelor și a metodelor de calcul pentru verificarea respectării obiectivelor fixate la art. 11, alineatul (2) din Directiva 2008/98/CE. |
| Prezentarea datelor | Indicatorii privind deșeurile din construcții și demolări:  • **Cantitatea de deșeuri din construcții și demolari generată - (tone)**  Valoarea se calculează respectând prevederile Deciziei Comisiei 753/2011 de stabilire a normelor de calcul pentru verificarea respectării obiectivelor fixate la articolul 11 alineatul (2) din Directiva 2008/98/CE și Decizia de punere în aplicare (UE) 1004/2019 a Comisiei de stabilire a normelor pentru calculul, verificarea și raportarea datelor privind deșeurile în conformitate cu Directiva 2008/98/CE, prin însumarea cantităților din construcții și demolari generate la nivel national pe toate activitățile CAEN (Rev. 2), la care se adaugă codurile din rubrica 17 de deșeuri, clasificate în codurile statistice W061 – Deșeuri metalice feroase, W062 - Deșeuri metalice neferoase, W063 - Deșeuri metalice feroase și neferoase amestecate, W071 - Deșeuri de sticlă, W074 - Deșeuri de material plastic și W075 - Deșeuri de lemn, raportate ca generate pe secțiunea CAEN F (Rev. 2).  **• Cantitatea de deșeuri din construcții și demolări reciclată - (tone)**  Valoarea se calculează prin însumarea cantităților de deșeuri din construcții și demolari raportate decătre administratorii stațiilor de concasare deșeuri din construcții și demolări și generatorii de deșeuri ca utilizate în infrastructura de drumuri precum și cantitățile de deșeuri din rubrica 17 de deșeuri, clasificate în codurile statistice W061 – Deșeuri metalice feroase, W062 - Deșeuri metalice neferoase, W063 - Deșeuri metalice feroase și neferoase amestecate, W071 - Deșeuri de sticlă, W074 - Deșeuri de material plastic și W075 - Deșeuri de lemn, raportate ca reciclate pe secțiunea CAEN F (Rev. 2).  • **Cantitatea de deșeuri din construcții și demolări valorificată material prin operaţiuni de rambleiere - (tone)**  Însumează cantitățile de deșeuri din construcții și demolari raportate de către administratorii stațiilor de concasare deșeuri din construcții și demolări și generatorii de deșeuri utilizate în operațiuni de rambleiere.  • **Rata de reciclare – %**  Reprezintă procentul de reciclare și este calculat pentru cantitatea reciclată raportată la cantitatea totală generată la nivel național.   * **Rata de valorificare – %**   Reprezintă procentul de valorificare și este calculat atât pentru cantitatea raportată ca reciclată, cât și pentru cantitatea raportată ca utilizată în operațiuni de rambleiere la cantitatea totală generată la nivel național. |
| Periodicitate | Anual |
| Seria de date | Cu începere din anul 2010 |
| Întrerupere serie | Nu este cazul |
| Surse de date | Agenția Națională pentru Protecția Mediului (ANPM): Sistemul Informatic Integrat de Mediu – prin aplicația Statistica Deșeurilor, chestionare statistice –GD PRODDES, GD MUN, GD COLECTARE/TRATARE și GD TRAT, date administrative. |
| Metodologie | Datele sunt colectate și prelucrate conform prevederilor legislației naționale și europene, prin cercetare statistică exhaustivă. Raportarea datelor privind deșeurile este obligatorie pentru toți operatorii economici care generează și gestionează deșeuri pe teritoriul României.  Materialele și ghidurile de prelucrare date se regăsesc pe pagina EUROSTAT:  **https://ec.europa.eu/eurostat/web/waste/methodology** |
| Ultima actualizare | Ianuarie 2024 |